14/12/2009 | Administración LocalMunicipal
A Laracha
Notificación de limpeza da parcela de Consuelo Silveira Pedreira

Notificación segundo o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Sendo descoñecido o domicilio da interesada no expediente de incumprimento da Ordenanza municipal reguladora de plantacións forestais, depósito, carga e transporte de madeira de tala da regulación da especie eucalipto, segundo dispón o artigo 59.5 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común, procédese a súa práctica mediante o anuncio no Boletín Oficial da Provincia e no taboleiro de anuncios do Concello, o que se fai público para coñecemento dos interesados a quen debe servir de notificación: “RESOLUCIÓN DA ALCALDÍA. A Policía Local emitiu informe o 24 de novembro de 2009 constatando que no lugar de Bocixa-Soandres, na parcela 30 do polígono 101 do catastro de rústico, existe unha nova plantación de eucaliptos. O terreno ten a cualificación de solo rústico de protección ordinaria. Visto o artigo 4.1 da Ordenanza municipal reguladora de plantacións forestais, depósito, carga e transporte de madeira de tala, aprobada polo Pleno da Corporación en sesión de data 13 de maio de 2004 e publicada no B. O. P. n.º 166, de 21 de xullo de 2004, no que se establece que “as novas plantacións do xénero de eucalipto unicamente serán autorizadas nos ámbitos de solo rústico de protección forestal ou de monte”. Sendo descoñecido o domicilio do propietario/a que figura no expediente, en uso das facultades que me confire a lexislación sinalada e o art.21.1 n) da Lei 7/1985, de 2 de abril, reguladora das bases do réxime local, RESOLVO: PRIMEIRO.–Requirir á propietaria Freddy Mauricio Sailer Fechner, para que, no prazo máximo de un mes, proceda á retirar os eucaliptos plantados no lugar de Bocixa-Soandres, na parcela 30 do polígono 101 do catastro de rústico, en tanto que é unha plantación prohibida segundo o artigo 4.1 da Ordenanza municipal reguladora de plantacións forestais, depósito, carga e transporte de madeira de tala, advertíndolle de que no caso de incumprimento e, de acordo co artigo 16 da citada Ordenanza municipal, o Concello procederá á execución forzosa mediante a execución subsidiaria da mesma á costa do obrigado, todo elo sen prexuízo da apertura, no seu caso, do oportuno expediente sancionador. SEGUNDO.–Publicar a presente resolución no Boletín Oficial da Provincia da Coruña e no taboleiro de anuncios do Concello en tanto se ignora o lugar de notificación, segundo dispón o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, comunicándolle que contra esta Resolución poderá interpoñer recurso contencioso-administrativo ante o Xulgado do Contencioso-Administrativo, no prazo de dous meses, contados a partir do día seguinte ao da publicación desta notificación (artigos 8 e 46 da Lei 29/1998, do 13 de xullo reguladora da xurisdicción contencioso-administrativa) ou interpoñer con carácter previo á interposición do recurso contencioso administrativo, con carácter potestativo, recurso de reposición ante o propio órgano que dictou o acordo, no prazo dun mes, en cuxo caso, o prazo para a presentación do recurso contencioso-administrativo empezará a contarse desde a notificación da resolución desestimatoria, se fora expresa, ou despois da súa desestimación tácita, que se producirá si, no prazo dun mes, non se resolve o recurso de reposición interposto, sen prexuízo da posibilidade de interpoñer calquera outro recurso que estime pertinente. A Laracha, 3 de decembro de 2009. O ALCALDE. Housam Mateos Aparicio Gavra” A Laracha, 3 de decembro de 2009. O alcalde José Manuel López Varela